钦定古今图书集成/明伦汇编/氏族典/第276卷 > 王表
## 钦定古今图书集成/明伦汇编/氏族典/第276卷 > 王表

按《名山藏本行记》：“表，嘉定人，正德中举人。年十五，父
没，日夜号泣，母携抱慰解之，曰：‘独不念我’？自后奋志
读书，遂领乡荐。念养母，不赴会试，有司强为治装，初
至乌尢返，次至泸州返，三至京师，试毕即兼程归。一
日，母病肺喘，医药无效，表夜分焚香吁天，割左股煎
汤以进。顷之，母呼表曰：‘气平痰静，胡乃然也’？表不敢”
泄，戏笑如常。他年母又病，表刲右股如前，母病又愈。
母喜醇酒，表以醇酒进。母喜奉佛，表朝夕礼佛。母喜
脍，间日一进脍，执砧刀焉。母欲诵《三官经》，表跪诵移
日，提携前后，或如婴儿，或为山歌野调以悦母。母年
九十，无病而逝，表仆绝三日不入水浆。嘉靖中旌表。